Paġna IL-KUMMISSJONI EWROPEA, Wara li kkunsidrat it-Trattat dwar il-Funzjonament tal-Unjoni Ewropea, L-ERC huwa magħmul mill-Kunsill Xjentifiku indipendenti previst fl-Artikolu 7 tad-Deċiżjoni 2013/743/UE u mill-istruttura ta' implimentazzjoni ddedikata prevista fl-Artikolu 8 ta' dik id-Deċiżjoni. Skont l-Artikolu 2(1) tad-Deċiżjoni C(2013) 8915, il-Kunsill Xjentifiku huwa magħmul mill-President tal-ERC u minn 21 membru, Skont it-tielet sottoparagrafu tal-Artikolu 7(1) tad-Deċiżjoni 2013/743/UE, il-membri tal-Kunsill Xjentifiku jinħatru għal mandat ta' mhux iżjed minn erba' snin, li jista' jiġġedded darba. Dawn jenħtieġ li jinħatru b'mod li jiżgura l-kontinwità tal-ħidma tal-Kunsill Xjentifiku. It-tieni mandat ta' membru wieħed tal-Kunsill Xjentifiku se jintemm, L-ewwel mandat ta' seba' membri tal-Kunsill Xjentifiku se jintemm u tlieta mhux se jiġġeddu, Skont it-tieni sottoparagrafu tal-Artikolu 7(1) tad-Deċiżjoni 2013/743/UE, il-membri tal-Kunsill Xjentifiku jinħatru mill-Kummissjoni, wara li ssir proċedura indipendenti u trasparenti għall-identifikazzjoni tagħhom bi qbil mal-Kunsill Xjentifiku, li tinkludi konsultazzjoni mal-komunità xjentifika u rapport lill-Parlament Ewropew u lill-Kunsill. Għal dan l-għan, twaqqaf Kumitat ta' Identifikazzjoni permanenti għall-għażla tal-membri futuri tal-Kunsill Xjentifiku tal-Kunsill Ewropew tar-Riċerka. Il-Kumitat għamel rakkomandazzjonijiet lill-Kummissjoni għall-ħatra ta' erba' membri ġodda tal-Kunsill Xjentifiku u għat-tiġdid tal-ewwel mandati ta' erba' membri tal-Kunsill Xjentifiku, li ġew aċċettati, IDDEĊIEDIET KIF ĠEJ: Il-Professur Paola BOVOLENTA maħtura bħala membru tal-Kunsill Xjentifiku tal-ERC għall-ewwel mandat li jintemm fil-31 ta' Diċembru 2020. Il-Professur Eveline CRONE maħtura bħala membru tal-Kunsill Xjentifiku tal-ERC għall-ewwel mandat li jibda fl-1 ta' April 2017 u jintemm fil-31 ta' Diċembru 2020. Il-Professur Andrzej JAJSZCZYK maħtur bħala membru tal-Kunsill Xjentifiku tal-ERC għall-ewwel mandat li jintemm fil-31 ta' Diċembru 2020. Il-Professur Giulio SUPERTI-FURGA maħtur bħala membru tal-Kunsill Xjentifiku tal-ERC għall-ewwel mandat li jintemm fil-31 ta' Diċembru 2020. Il-Professur Klaus BOCK maħtur bħala membru tal-Kunsill Xjentifiku tal-ERC għat-tieni mandat li jintemm fil-31 ta' Diċembru 2018. Il-Professur Athene DONALD maħtura bħala membru tal-Kunsill Xjentifiku tal-ERC għat-tieni mandat li jintemm fil-31 ta' Diċembru 2018. Il-Professur Eva KONDOROSI maħtura bħala membru tal-Kunsill Xjentifiku tal-ERC għat-tieni mandat li jintemm fil-31 ta' Diċembru 2018. Il-Professur Reinhilde VEUGELERS maħtura bħala membru tal-Kunsill Xjentifiku tal-ERC għat-tieni mandat li jintemm fil-31 ta' Diċembru 2018. Il-membri tal-Kunsill Xjentifiku tal-ERC huma mniżżla fl-Anness ta' din id-Deċiżjoni. Din id-Deċiżjoni tidħol fis-seħħ fl-1 ta' Jannar 2017. Magħmul fi Brussell, it-13 ta' Jannar 2017.
Extracted from C_013_2017.html